EUROPA-KOMMISSIONEN Bruxelles, den 9.7.2021 COM(2021) 383 final RAPPORT FRA KOMMISSIONEN TIL EUROPA-PARLAMENTET OG RÅDET om udøvelsen af de beføjelser til at vedtage delegerede retsakter, Kommissionen er tillagt i henhold til Europa-Parlamentets og Rådets forordning (EU) 2017/625 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler ("forordningen om offentlig kontrol")



RAPPORT FRA KOMMISSIONEN TIL EUROPA-PARLAMENTET OG RÅDET om udøvelsen af de beføjelser til at vedtage delegerede retsakter, Kommissionen er tillagt i henhold til Europa-Parlamentets og Rådets forordning (EU) 2017/625 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler ("forordningen om offentlig kontrol") 1.INDLEDNING Forordning (EU) 2017/625 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler blev vedtaget den 15. marts 2017 og trådte i kraft den 27. april 2017. Den har fundet anvendelse siden den 14. december 2019, jf. dog forordningens artikel 167, stk. 2-4. Forordning (EU) 2017/625 er den basisretsakt, der regulerer gennemførelsen af offentlig kontrol til verifikation af, at Unionens regler om agrofødevarekæden overholdes, også når disse regler finder anvendelse på dyr og varer, der indføres til Unionen fra tredjelande. Forordningen ophævede og erstattede forordning (EF) nr. 882/2004 om offentlig kontrol samt anden lovgivning, som tidligere regulerede den offentlige kontrol og håndhævelsesindsatsen i Unionens agrofødevarekæde, herunder Rådets direktiv 97/78/EF og forordning (EF) nr. 854/2004. Formålet med forordning (EU) 2017/625 er fastlæggelse af en fælles, harmoniseret lovramme for tilrettelæggelsen af den offentlige kontrol. Således blev reglerne om administrativ håndhævelse af EU-lovgivningen om agrofødevarekæden i medlemsstaterne i væsentlig grad forenklet og kodificeret på EU-plan ved forordning (EU) 2017/625. Forordningens anvendelsesområde er i øvrigt bredt og omfatter verifikation af overholdelsen af fødevare-/fødevaresikkerheds- og foder-/fodersikkerhedsreglerne, dyresundheds- og dyrevelfærdskravene, plantesundhedskravene, reglerne om animalske biprodukter, reglerne om økologisk produktion og mærkning af økologiske produkter, reglerne om plantebeskyttelsesmidler, beskyttede betegnelser og udsætning i miljøet af genetisk modificerede organismer (GMO'er) med henblik på fødevare- og foderproduktion. Der fastlægges ved forordning (EU) 2017/625 tillige en fælles ramme for gennemførelse af grænsekontrol af dyr og varer, der indføres til EU, og en ensartet, harmoniseret ramme for officiel certificering, ligesom samarbejdet og den administrative bistand medlemsstaterne imellem styrkes. Forordningen tillægger tillige Kommissionen beføjelse til at vedtage en række foranstaltninger, hvis der foreligger dokumentation for fare for en alvorlig forstyrrelse i en medlemsstats kontrolsystem, og den styrker reglerne om økonomiske sanktioner for svigagtig eller vildledende adfærd og indfører bestemmelser om beskyttelse af whistleblowere, der gør opmærksom på sådan adfærd. Forordning (EU) 2017/625 giver Kommissionen beføjelse til at vedtage en lang række gennemførelsesretsakter og delegerede retsakter. 2.RETSGRUNDLAG Ved artikel 144, stk. 2, i forordning (EU) 2017/625 tillægges Kommissionen beføjelse til at vedtage delegerede retsakter som omhandlet i samme artikel (jf. punkt 3 nedenfor). I henhold til artikel 144, stk. 2, i forordning (EU) 2017/625 tillægges Kommissionen beføjelsen til at vedtage delegerede retsakter vedrørende de sammesteds angivne spørgsmål for en periode på fem år fra den 28. april 2017. Kommissionen pålægges at udarbejde en rapport til Europa-Parlamentet og Rådet vedrørende denne delegation af beføjelser senest ni måneder inden udløbet af femårsperioden. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode. 3.UDØVELSE AF DELEGEREDE BEFØJELSER Ved artikel 144, stk. 2, i forordning (EU) 2017/625 tillægges Kommissionen beføjelse til at vedtage de delegerede retsakter, der er omhandlet i samme forordnings artikel 18, stk. 7, artikel 21, stk. 8, artikel 41, artikel 45, stk. 4, artikel 47, stk. 3, artikel 48, artikel 50, stk. 4, artikel 51, artikel 53, stk. 1, artikel 62, stk. 3, artikel 64, stk. 2 og 5, artikel 77, stk. 1 og 2, artikel 92, stk. 4, artikel 99, stk. 2, artikel 100, stk. 6, artikel 101, stk. 2, artikel 126, stk. 1, artikel 142, stk. 1 og 2, artikel 149, stk. 2, artikel 150, stk. 3, artikel 154, stk. 3, artikel 155, stk. 3, og artikel 165, stk. 3. 3.1. BEFØJELSER, SOM DER ER GJORT BRUG AF I RAPPORTERINGSPERIODEN Kommissionen har i rapporteringsperioden udøvet sine delegerede beføjelser med vedtagelsen af følgende delegerede retsakter: ·Kommissionens delegerede forordning (EU) 2018/631 af 7. februar 2018 til supplering af Europa-Parlamentets og Rådets forordning (EU) 2017/625 ved oprettelse af EU-referencelaboratorier for planteskadegørere . Denne retsakt trådte i kraft den 15. maj 2018 og fandt anvendelse fra samme dato. ·Kommissionens delegerede forordning (EU) 2019/478 af 14. januar 2019 om ændring af Europa-Parlamentets og Rådets forordning (EU) 2017/625 for så vidt angår de kategorier af sendinger, der er omfattet af offentlig kontrol på grænsekontrolstederne . Denne retsakt trådte i kraft den 14. april 2019 og fandt anvendelse fra den 14. december 2019. ·Kommissionens delegerede forordning (EU) 2019/624 af 8. februar 2019 om særlige regler for gennemførelse af offentlig kontrol af kødproduktion og for produktions- og genudlægningsområder for levende toskallede bløddyr, jf. Europa-Parlamentets og Rådets forordning (EU) 2017/625 . Denne retsakt trådte i kraft den 6. juni 2019 og fandt anvendelse fra den 14. december 2019. ·Kommissionens delegerede forordning (EU) 2019/625 af 4. marts 2019 om supplerende regler til Europa-Parlamentets og Rådets forordning (EU) 2017/625 for så vidt angår krav vedrørende indførsel til Unionen af sendinger af visse dyr og varer til konsum . Denne retsakt trådte i kraft den 6. juni 2019 og fandt anvendelse fra den 14. december 2019. Kravene i artikel 12 og artikel 14, stk. 1 og 2, fandt dog anvendelse fra den 21. april 2021. ·Kommissionens delegerede forordning (EU) 2019/1012 af 12. marts 2019 om supplerende regler til Europa-Parlamentets og Rådets forordning (EU) 2017/625 for så vidt angår undtagelse fra reglerne om udpegelse af kontrolsteder og fra minimumskravene til grænsekontrolsteder . Denne retsakt trådte i kraft den 11. juli 2019 og fandt anvendelse fra den 14. december 2019.

·Kommissionens delegerede forordning (EU) 2019/1602 af 23. april 2019 om supplerende regler til Europa-Parlamentets og Rådets forordning (EU) 2017/625 for så vidt angår det fælles sundhedsimportdokument, der ledsager sendinger af dyr og varer til deres bestemmelsessted . Denne retsakt trådte i kraft den 20. oktober 2019 og fandt anvendelse fra den 14. december 2019. Visse bestemmelser finder dog anvendelse i de enkelte medlemsstater fra den dato, hvor de elektroniske tolddatabehandlingsteknikker, der er omhandlet i artikel 6, stk. 1, i forordning (EU) nr. 952/2013, bliver klar til brug i den pågældende medlemsstat, dog senest fra den 1. marts 2023. ·Kommissionens delegerede forordning (EU) 2019/1666 af 24. juni 2019 om supplerende regler til Europa-Parlamentets og Rådets forordning (EU) 2017/625 for så vidt angår betingelserne for overvågning af transporten og ankomsten af sendinger af visse varer fra ankomstgrænsekontrolstedet til virksomheden på bestemmelsesstedet i Unionen . Denne retsakt trådte i kraft den 24. oktober 2019 og fandt anvendelse fra den 14. december 2019. ·Kommissionens delegerede forordning (EU) 2019/2074 af 23. september 2019 om supplerende regler til Europa-Parlamentets og Rådets forordning (EU) 2017/625 for så vidt angår regler for særlig offentlig kontrol af sendinger af visse dyr og varer med oprindelse i og hjemvendende til Unionen efter nægtet indførelse af et tredjeland . Denne retsakt trådte i kraft den 26. december 2019 og fandt anvendelse fra den 14. december 2019. ·Kommissionens delegerede forordning (EU) 2019/2122 af 10. oktober 2019 om supplerende regler til Europa-Parlamentets og Rådets forordning (EU) 2017/625 for så vidt angår visse kategorier af dyr og varer, der er undtaget fra offentlig kontrol ved grænsekontrolsteder, særlig kontrol af passagerers personlige bagage og af små sendinger af varer til fysiske personer, som ikke er bestemt til at blive markedsført, og om ændring af Kommissionens forordning (EU) nr. 142/2011 . Denne forordning trådte i kraft den 1. januar 2020 og fandt anvendelse fra den 14. december 2019. ·Kommissionens delegerede forordning (EU) 2019/2123 af 10. oktober 2019 om supplerende regler til Europa-Parlamentets og Rådets forordning (EU) 2017/625 for så vidt angår regler for, i hvilke tilfælde og på hvilke betingelser der kan foretages identitetskontrol og fysisk kontrol af visse varer på kontrolsteder og dokumentkontrol kan foretages i en vis afstand fra grænsekontrolsteder . Denne retsakt trådte i kraft den 1. januar 2020 og fandt anvendelse fra den 14. december 2019. ·Kommissionens delegerede forordning (EU) 2019/2124 af 10. oktober 2019 om supplerende regler til Europa-Parlamentets og Rådets forordning (EU) 2017/625 for så vidt angår regler for offentlig kontrol af sendinger af dyr og varer ved transit, omladning og videre transport gennem Unionen og om ændring af Kommissionens forordning (EF) nr. 798/2008, (EF) nr. 1251/2008, (EF) nr. 119/2009, (EU) nr. 206/2010, (EU) nr. 605/2010, (EU) nr. 142/2011, (EU) nr. 28/2012, Kommissionens gennemførelsesforordning (EU) 2016/759 og Kommissionens beslutning 2007/777/EF . Denne retsakt trådte i kraft den 1. januar 2020 og fandt anvendelse fra den 14. december 2019. ·Kommissionens delegerede forordning (EU) 2019/2125 af 10. oktober 2019 om supplerende regler til Europa-Parlamentets og Rådets forordning (EU) 2017/625 for så vidt angår regler om særlig offentlig kontrol af træemballage, underretning om visse sendinger og foranstaltninger i tilfælde af manglende overholdelse . Denne retsakt trådte i kraft den 1. januar 2020 og fandt anvendelse fra den 14. december 2019. ·Kommissionens delegerede forordning (EU) 2019/2126 af 10. oktober 2019 om supplerende regler til Europa-Parlamentets og Rådets forordning (EU) 2017/625 for så vidt angår regler for særlig offentlig kontrol af visse kategorier af dyr og varer, foranstaltninger, der skal træffes efter gennemførelsen af sådan kontrol, og visse kategorier af dyr og varer, der er undtaget fra offentlig kontrol på grænsekontrolsteder . Denne retsakt trådte i kraft den 1. januar 2020 og fandt anvendelse fra den 14. december 2019. ·Kommissionens delegerede forordning (EU) 2019/2127 af 10. oktober 2019 om ændring af Europa-Parlamentets og Rådets forordning (EU) 2017/625 for så vidt angår anvendelsesdatoen for visse bestemmelser i Rådets direktiv 91/496/EØF, 97/78/EF og 2000/29/EF . Denne retsakt trådte i kraft den 1. januar 2020 og fandt anvendelse fra den 14. december 2019. ·Kommissionens delegerede forordning (EU) 2020/2190 af 29. oktober 2020 om ændring af delegeret forordning (EU) 2019/2124 for så vidt angår offentlig kontrol ved de grænsekontrolsteder, hvor varer forlader Unionens område, og visse bestemmelser om transit og omladning . Denne retsakt trådte i kraft den 12. januar 2021 og fandt anvendelse fra den 1. januar 2021. ·Kommissionens delegerede forordning (EU) 2021/573 af 1. februar 2021 om ændring af delegeret forordning (EU) 2019/625 for så vidt angår importbetingelser for levende snegle, sammensatte produkter og naturtarme til konsum. Denne retsakt trådte i kraft den 28. april 2021 og fandt anvendelse fra samme dato. Visse bestemmelser fandt dog anvendelse fra den 21. april 2021. ·Kommissionens delegerede forordning (EU) 2021/630 af 16. februar 2021 om supplerende regler til Europa-Parlamentets og Rådets forordning (EU) 2017/625 for så vidt angår visse kategorier af varer, der er undtaget fra offentlig kontrol på grænsekontrolstederne, og om ændring af Kommissionens beslutning 2007/275/EF. Denne retsakt trådte i kraft den 9. maj 2021 og fandt anvendelse fra den 21. april 2021. ·Kommissionens delegerede forordning (EU) 2021/... om supplerende regler til Europa-Parlamentets og Rådets forordning (EU) 2017/625 for så vidt angår i hvilke tilfælde og på hvilke betingelser de kompetente myndigheder kan udpege officielle laboratorier, der ikke opfylder betingelserne med hensyn til alle de metoder, de anvender til offentlig kontrol eller andre officielle aktiviteter (C(2021) 3285). Denne retsakt blev vedtaget den 17. maj 2021. Kommissionen har i overensstemmelse med artikel 144, stk. 5, i forordning (EU) 2017/625 givet Europa-Parlamentet og Rådet meddelelse om hver af ovennævnte delegerede retsakter. Hverken Europa-Parlamentet eller Rådet forlængede indsigelsesfristen som omhandlet i artikel 144, stk. 6, i forordning (EU) 2017/625 for nogen af nævnte retsakter. Ej heller har Europa-Parlamentet eller Rådet gjort indsigelse mod nogen af retsakterne i henhold til artikel 144, stk. 6, i forordning (EU) 2017/625. Kommissionen har indtil nu gjort brug af 17 af de 26 beføjelser i artikel 144, stk. 2, i forordning (EU) 2017/625, som derfor er omfattet af denne rapport. Ud af de 17 beføjelser, der er gjort brug af, er 4 anvendt delvist. Nogle af disse delegerede beføjelser blev samlet i én enkelt delegeret retsakt, hvor reglerne er materielt forbundet, i overensstemmelse med afsnit V, punkt 31, i den interinstitutionelle aftale mellem Europa-Parlamentet, Rådet for Den Europæiske Union og Europa-Kommissionen om bedre lovgivning.



3.2. BEFØJELSER, SOM DER IKKE ER GJORT BRUG AF I RAPPORTERINGSPERIODEN Visse af beføjelserne i forordning (EU) 2017/625 er der — af nedenstående årsager — ikke gjort brug af i rapporteringsperioden. ·Artikel 21, stk. 8 Kommissionen vurderer løbende behovet for at fastsætte mere specifikke regler vedrørende offentlig kontrol, som supplerer de generelle krav i forordning (EU) 2017/625, med det formål at adressere manglende overholdelse og eventuelle forskelle på håndhævelsespraksis i de forskellige medlemsstater. Kommissionen har navnlig konstateret, at der er behov for at anvende artikel 21, stk. 8, litra a) og c), til at fastsætte særlige krav til gennemførelsen af offentlig kontrol for at imødegå risici i tilknytning til fartøjer til transport af levende dyr samt regler for verifikation af dyrevelfærdskravene på udgangssteder — et behov, som yderligere er blevet understreget af den seneste tids hændelser i Middelhavet. Denne retsakt forventes vedtaget i 2022. Dertil kommer, at man i øjeblikket, inden for rammerne af revisionen af EU's dyrevelfærdslovgivning, som skal være færdiggjort inden udgangen af 2023, som led i jord til bord-strategien overvejer muligheden af at anvende artikel 21, stk. 8, i fremtiden. Eksempelvis kunne nye regler om kattes og hundes velfærd under transport om nødvendigt senere suppleres med særlige krav vedrørende offentlig kontrol i overensstemmelse med artikel 21, stk. 8, litra a). Der kunne også fastsættes særlige kriterier og betingelser for aktivering af den mekanisme for administrativ bistand, der er fastlagt i artikel 102-108 i forordning (EU) 2017/625, i overensstemmelse med artikel 21, stk. 8, litra d), med henblik på at bidrage til at løse f.eks. problemet med ulovlig handel med hundehvalpe. Der er dog endnu ikke truffet afgørelse om yderligere anvendelse af beføjelsen i artikel 21, stk. 8.

Det samme gælder artikel 154, stk. 3, som heller ikke er blevet anvendt. Denne beføjelse knytter sig dog til vedtagelsen af delegerede retsakter og gennemførelsesretsakter som omhandlet i artikel 21. ·Artikel 48, litra a) og g) Med hensyn til artikel 48, litra a), indeholder Kommissionens forordning (EU) nr. 142/2011 allerede sådanne regler vedrørende visse prøver og genstande, der kan betegnes som animalske biprodukter og afledte produkter, som ikke er bestemt til konsum, jf. artikel 16, stk. 1, litra e) og f), i Rådets direktiv 97/78/EF, som nu er erstattet af artikel 48, litra a) og b), i forordning (EU) 2017/625. Denne beføjelse og beføjelsen i henhold til litra g) forbliver imidlertid nødvendige for at kunne fastsætte regler, som supplerer dem, der er fastsat i delegeret forordning (EU) 2019/2122 og (EU) 2019/2126. ·Artikel 51, stk. 1, litra e), og artikel 51, stk. 2 I forbindelse med vedtagelsen af delegeret forordning (EU) 2019/2124, hvorved der fastsættes regler som omhandlet i artikel 51, stk. 1, litra b), c) og d), i forordning (EU) 2017/625, mente hverken Kommissionen eller de eksperter fra medlemsstaterne, der blev hørt i Kommissionens ekspertgruppe vedrørende "offentlig kontrol", at der var behov for at fastsætte undtagelser fra nævnte regler. Desuden er der ved delegeret forordning (EU) 2019/2123 fastsat regler for, i hvilke tilfælde og på hvilke betingelser de kompetente myndigheder kan foretage dokumentkontrol af sendinger af planter, planteprodukter og andre objekter som omhandlet i artikel 47, stk. 1, litra c), i en vis afstand fra et grænsekontrolsted (en grænsekontrolpost). Kommissionen vurderer løbende, i lyset af erfaringerne med gennemførelsen af delegeret forordning (EU) 2019/2124 og (EU) 2019/2123, behovet for at fastsætte sådanne undtagelser. ·Artikel 53, stk. 1, litra b) og c), og artikel 53, stk. 1, litra d), nr. i), iii) og iv) Kommissionen vurderer løbende, i lyset af erfaringerne med gennemførelsen af forordning (EU) 2017/625, behovet for at fastsætte sådanne regler. For så vidt angår beføjelserne i artikel 53, stk. 1, litra d), nr. i), iii) og iv), tages der i denne vurderingsproces også hensyn til, hvorvidt de pågældende varer er undtaget fra offentlig kontrol på grænsekontrolposter, samt diverse ansvarsområder i forbindelse med offentlig kontrol, som allerede er overdraget til toldmyndighederne, ved andre EU-retsakter, såsom forordning (EU) nr. 952/2013. Dertil kommer, at der kunne gøres brug af disse beføjelser i fremtiden, f.eks. som led i udviklingen af en specifik politik, der omfatter regler om offentlig kontrol, for internetsalg. ·Artikel 77, stk. 1, litra e), f), g) og i) Kommissionen vurderer løbende behovet for at fastsætte særlige regler i overensstemmelse med disse beføjelser, navnlig i lyset af erfaringerne med gennemførelsen af de almindelige regler om offentlig kontrol af dyr og varer, der indføres til Unionen fra tredjelande, som er fastsat ved forordning (EU) 2017/625 og dertil knyttede retsakter. I denne forbindelse tages der, for så vidt angår artikel 77, stk. 1, litra e), i vurderingen hensyn til de gældende dyresundhedsmæssige krav samt visse undtagelser fra offentlig kontrol på grænsekontrolposter, jf. bilag III, punkt 3, i delegeret forordning (EU) 2019/2122, vedrørende foder til selskabsdyr, som er påkrævet af sundhedsmæssige årsager. Der kunne gøres brug af artikel 77, stk. 1, litra f), i fremtiden som led i udviklingen af en specifik politik, der omfatter regler om offentlig kontrol, for internetsalg. For så vidt angår planteprodukter omhandlet i artikel 77, stk. 1, litra g), tages der i vurderingen hensyn til, at hø og halm i dag er omfattet af offentlig kontrol på grænsekontrolposter i medfør af artikel 47, stk. 1, litra b) (efter at delegeret forordning (EU) 2019/478 trådte i kraft). For så vidt angår beføjelsen i artikel 77, stk. 1, litra i), vil Kommissionen vurdere behovet for at handle på dette område i lyset af erfaringerne med anvendelsen i praksis af forordning (EU) 2017/625. ·Artikel 99, stk. 2 De regler, der henvises til i denne beføjelse, skal begrænses til situationer med nye eller frembrydende risici eller nye eller frembrydende dyresygdomme eller planteskadegørere, eller situationer, hvor nye retlige krav tilsiger det. Sådanne situationer eller krav er imidlertid endnu ikke blevet en realitet, men dette vil kunne ændre sig i fremtiden. ·Artikel 100, stk. 6, og artikel 101, stk. 2 I henhold til artikel 100, stk. 6, og artikel 101, stk. 2, skal de regler, der henvises til i disse beføjelser, begrænses til at sikre overensstemmelse med eventuelle yderligere ansvarsområder og opgaver vedtaget i henhold til artikel 99, stk. 2. Der vil således i fremtiden kunne opstå et behov for at vedtage sådanne regler for at sikre sammenhæng med eventuelle yderligere ansvarsområder og opgaver, der fastlægges i henhold til artikel 99, stk. 2. ·Artikel 142, stk. 1 Der har i denne henseende endnu ikke været nogen ændringer i de regler, der er omhandlet i artikel 1, stk. 2, i forordning (EU) 2017/625, og der er heller ikke rapporteret om teknologisk eller videnskabelig udvikling i relation til de områder, der er omfattet af samme forordnings bilag II og III. Der vil dog i fremtiden kunne ske ændringer og finde udvikling sted, som ville gøre det nødvendigt at udarbejde en delegeret retsakt i henhold til artikel 142, stk. 1. ·Artikel 142, stk. 2 For så vidt angår denne beføjelse har CEN indtil videre ikke ændret de standarder, der henvises til heri. CEN vil dog i fremtiden kunne foretage ændringer, som ville kunne gøre det nødvendigt at udarbejde en delegeret retsakt i henhold til artikel 142, stk. 2. ·Artikel 150, stk. 3 Kommissionen er i færd med at udarbejde to gennemførelsesretsakter på grundlag af artikel 19, stk. 3, litra a) og b), i forordning (EU) 2017/625, som vil skulle anvendes fra den 15. december 2022. Samtidig er det ikke udelukket, at disse retsakter vedtages efter den 28. april 2022, og at de ændres, så de begynder at finde anvendelse inden den 14. december 2022. ·Artikel 155, stk. 3